laion/Wikipedia-Exotic huggingface dataset:
আর্থিক প্রতিষ্ঠান বিভাগ

আর্থিক প্রতিষ্ঠান বিভাগ হলো বাংলাদেশ সরকারের অর্থ মন্ত্রণালয়ের একটি বিভাগ, যা সমস্ত রাষ্ট্রীয় মালিকানাধীন ব্যাংক, আর্থিক প্রতিষ্ঠান এবং স্টক এক্সচেঞ্জ পরিচালনার দায়িত্বে নিয়োজিত।এ বিভাগের বর্তমান সচিব হলেন আব্দুর রহমান খান। আর্থিক প্রতিষ্ঠান বিভাগ একই মন্ত্রণালয়ের অর্থ বিভাগের কিছু দায়িত্ব ২০১০ সালের ৮ জানুয়ারী মাসে একটি স্বতন্ত্র বিভাগ হিসাবে আত্মপ্রকাশ করে। এর আগে এ সংক্রান্ত কার্যাবলী অর্থ বিভাগের অন্তর্গত একটি শাখার মাধ্যমে পরিচালিত হয়ে আসছিলো। নিম্নে উল্লিখিত ভিন্ন ভিন্ন আইনে পরিচালিত আর্থিক প্রতিষ্ঠান বা আর্থিক প্রতিষ্ঠানের নিয়ন্ত্রণ সংস্থার সাথে বাংলাদেশ সরকারের যোগাযোগকারী হিসেবে আর্থিক প্রতিষ্ঠান বিভাগ কাজ করে থাকে পাশাপাশি আর্থিক সহায়তাও প্রদান করে- বাংলাদেশ ব্যাংক বাংলাদেশ সিকিউরিটিজ অ্যান্ড এক্সচেঞ্জ কমিশন মাইক্রোক্রেডিট রেগুলেটরী কর্তৃপক্ষ বাংলাদেশের বীমা উন্নয়ন ও নিয়ন্ত্রণ কর্তৃপক্ষ সাধারণ বীমা কর্পোরেশন জীবন বীমা কর্পোরেশন সোনালী ব্যাংক লিমিটেড জনতা ব্যাংক লিমিটেড অগ্রণী ব্যাংক লিমিটেড রূপালী ব্যাংক লিমিটেড বেসিক ব্যাংক লিমিটেড বাংলাদেশ ডেভেলপমেন্ট ব্যাংক লিমিটেড বাংলাদেশ কৃষি ব্যাংক রাজশাহী কৃষি উন্নয়ন ব্যাংক কর্মসংস্থান ব্যাংক পল্লী সঞ্চয় ব্যাংক প্রবাসী কল্যাণ ব্যাংক আনসার-ভিডিপি উন্নয়ন ব্যাংক বাংলাদেশ হাউস বিল্ডিং ফাইনান্স কর্পোরেশন বাংলাদেশ ইনস্টিটিউট অব ক্যাপিটাল মার্কেট ইনভেস্টমেন্ট কর্পোরেশন অব বাংলাদেশ দি সিকিউরিটি প্রিন্টিং করপোরেশন (বাংলাদেশ) লিঃ পল্লী কর্ম-সহায়ক ফাউন্ডেশন সোশ্যাল ডেভেলপমেন্ট ফাউন্ডেশন বাংলাদেশ এনজিও ফাউন্ডেশন বাংলাদেশ পৌর উন্নয়ন তহবিল সৌদি-বাংলাদেশ ইন্ডাস্ট্রিয়াল অ্যান্ড এগ্রিকালচ্যারাল ইনভেস্টমেন্ট কোম্পানি লিমিটেড দি ইউনাইটেড আরব আমিরাত-বাংলাদেশ ইনভেস্টমেন্ট কোম্পানি লিমিটেড বাংলাদেশ ইনসিওরেন্স একাডেমি "Mandate of FID"। fid.gov.bd। সংগ্রহের তারিখ ২৮ জুলাই ২০১৯।  "Increase bank branches to reach out to poor: Muhith"। The Daily Star (ইংরেজি ভাষায়)। ১০ আগস্ট ২০১৮। সংগ্রহের তারিখ ২৮ জুলাই ২০১৯।  "কর্মকর্তাবৃন্দ"। আর্থিক প্রতিষ্ঠান বিভাগ। ৯ সেপ্টেম্বর ২০২১। সংগ্রহের তারিখ ১১ সেপ্টেম্বর ২০২১।  "New division under finance ministry"। The Daily Star (ইংরেজি ভাষায়)। ৮ জানুয়ারি ২০১০। সংগ্রহের তারিখ ২৮ জুলাই ২০১৯।  "Introduction"। fid.gov.bd। সংগ্রহের তারিখ ২৮ জুলাই ২০১৯।  "Errant banks to be denied ADP funds"। The Daily Star (ইংরেজি ভাষায়)। ২১ মে ২০১৯। সংগ্রহের তারিখ ২৮ জুলাই ২০১৯।
বাংলাদেশ ইনস্টিটিউট অব মেরিন টেকনোলজি

বাংলাদেশ ইনস্টিটিউট অব মেরিন টেকনোলজি (বিআইএমটি) হল একটি সরকারি ইঞ্জিনিয়ারিং ইনস্টিটিউট, যেখানে মেরিন এবং শিপ বিল্ডিং প্রযুক্তিতে চার বছর মেয়াদি ডিপ্লোমা ইন ইঞ্জিনিয়ারিং বিষয়ে শিক্ষাদান করা হয়। বিআইএমটিতে ইঞ্জিনিয়ারিং বিভাগে অধ্যয়নের জন্য চারটি পৃথক কোর্সও রয়েছে। প্রতিষ্ঠিানটি প্রবাসী কল্যাণ ও বৈদেশিক কর্মসংস্থান মন্ত্রণালয়ের জনশক্তি কর্মসংস্থান ও প্রশিক্ষণ ব্যুরো দ্বারা পরিচালিত ও নিয়ন্ত্রিত হয়। ১৯৫৮ সালে বাংলাদেশ ইনস্টিটিউট অব মেরিন টেকনোলজি প্রতিষ্ঠিত হয়েছিল। ১৯৬০ সাল থেকে এটি মেরিন ডিজেল ট্রেনিং সেন্টার (এমডিটিসি) নামে পরিচিত ছিল। ১৯৭৯ সালের ১০ ডিসেম্বর এর নাম পরিবর্তন করে বাংলাদেশ ইনস্টিটিউট অব মেরিন টেকনোলজি করা হয়। বিআইএমটি নারায়ণগঞ্জ জেলার বন্দর উপজেলায় শীতলক্ষ্যা নদীর পূর্ব তীরে অবস্থিত। এর ক্যাম্পাসের মোট আয়তন ৯ একর। নারায়ণগঞ্জ শহর থেকে নদীতে নৌকা করে খুব সহজেই ক্যাম্পাসে যাওয়া যায়। ট্রিবিণী খালটি ক্যাম্পাসের দক্ষিণ সীমানা চিহ্নিত করেছে। বিআইএমটিতে চার বছর মেয়াদি ডিপ্লোমা ইন মেরিন ইঞ্জিনিয়ারিং এবং ডিপ্লোমা ইন শিপবিল্ডিং ইঞ্জিনিয়ারিং বিষয়ে শিক্ষাদান করা হয়। এছাড়াও একই বিষয়ে দুই বছর মেয়াদি ট্রেড কোর্স, শর্ট কোর্স এবং বহিরাগন কোর্স করা হয়। ডিপ্লোমা কোর্সে ভর্তির জন্য মাধ্যমিক বা সমমান পাস হতে হয় এবং ট্রেড কোর্সে ভর্তির জন্য উচ্চ মাধ্যমিক বা সমমান পাস হতে হয়।
খুরশিদ উরফ ফিরোজ আহমাদ

খুরশিদ উরফ ফিরোজ আহমাদ হলেন একজন ভারতীয় রাজনীতিবিদ যিনি জনতা দল (সংযুক্ত) এর রাজনীতির সাথে যুক্ত। ২০১৫ সালে তিনি বিহার বিধানসভায় সিক্তা বিধানসভা কেন্দ্রের বিধায়ক হিসেবে নির্বাচিত হয়েছিলেন। "Bihar Assembly Election Results 2015"। www.elections.in। সংগ্রহের তারিখ ৩০ সেপ্টেম্বর ২০১৯।  "List of Winners in Bihar 2015"। www.myneta.info। সংগ্রহের তারিখ ৩০ সেপ্টেম্বর ২০১৯।  "Bihar Assembly Election Results 2015: List of winning candidates"। www.india.com। ৮ নভেম্বর ২০১৫। সংগ্রহের তারিখ ৩০ সেপ্টেম্বর ২০১৯।
ঘোষ (পদবি)

ঘোষ হলো বাঙালি হিন্দু পদবি যা বাংলাদেশ ঢাকা ,যশোর ও ভারতের পশ্চিমবঙ্গ জেলার দক্ষিণে এবং বিহার বাঙালি হিন্দু সম্প্রদায়ের মধ্যে পাওয়া যায়। এছাড়াও ঘোষ পদবী ক্ষত্রিয় কোচ বংশীদের মধ্যে দেখতে পাওয়া যায় এরা সাধারণত পশ্চিমবঙ্গের উত্তরবঙ্গ ও বাংলাদেশে রংপুর ,দিনাজপুর এবং আসামের কিছু অংশে দেখতে পাওয়া যায়। তবে ঘোষরা বেশিরভাগই বাঙালি কায়স্থ সম্প্রদায়ভুক্ত। বাঙালি কায়স্থরা পঞ্চম বা ষষ্ঠ শতাব্দী থেকে একাদশ বা দ্বাদশ শতাব্দীর মধ্যে কর্মকর্তা বা লেখকদের শ্রেণী থেকে বর্ণ হিসাবে বিবর্তিত হয়েছিল, এর বেশিরভাগই হলো ক্ষত্রিয় ও ব্রাহ্মণ। ঘোষদেরকে বোস, গুহ ও মিত্রের সাথে সৌকলিন গোত্রের কায়স্থ হিসেবে বিবেচনা করা হয়। ঘোষ পদবী হিন্দু লোকেরা সাধারণত গোয়ালা উপজাতি এছাড়াও চাষবাসের সাথেও যুক্ত থাকে। এবং কোচ সম্প্রদায়ের লোকেরা কৃষিকাজ ,মৎস্য শিকার, পশুপালন সাথে যুক্ত থাকে । বাংলায় সদগোপ ও গোয়ালা দ্বারা ঘোষ পদবি হিসেবেও ব্যবহৃত হয়। Andre Wink (১৯৯১)। Al-Hind, the Making of the Indo-Islamic World, Volume 1। Brill Academic Publishers। পৃষ্ঠা 269। আইএসবিএন 978-90-04-09509-0। সংগ্রহের তারিখ ৩ সেপ্টেম্বর ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Hopkins, Thomas J. (১৯৮৯)। "The Social and Religious Background for Transmission of Gaudiya Vaisnavism to the West"। Bromley, David G.; Shinn, Larry D.। Krishna consciousness in the West। Bucknell University Press। পৃষ্ঠা 35–36। আইএসবিএন 978-0-8387-5144-2। সংগ্রহের তারিখ ২০১১-১০-৩১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) John R. McLane (২০০২)। Land and Local Kingship in Eighteenth-Century Bengal। Cambridge University Press। পৃষ্ঠা 157। আইএসবিএন 978-0-5215-2654-8। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Oh Calcutta (Volume 22 সংস্করণ)। University of Virginia। ১৯৯৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Folk-lore (ইংরেজি ভাষায়)। Indian Publications। ১৯৭৫। পৃষ্ঠা 172। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
আনেমোই

গ্রিক পুরাণে, বায়ুর চারজন দেবতাকে সমষ্টিগতভাবে আনেমোই (প্রাচীন গ্রিক ভাষায়: Ἄνεμοι আনেমোই অর্থাৎ "বায়ু") বলা হয়। সংক্ষেপে, বোরেয়াস - উত্তর বায়ু ও শীতকালের ঠান্ডা বাতাস, নোতুস - দক্ষিণ বায়ু ও গ্রীষ্মকাল ও শরতকালের ঝড়ো বাতাস, জেফাইরুস - পশ্চিমা বায়ু ও বসন্তকালের মৃদুমন্দ বাতাস ও এউরুস - পূর্ব বায়ুর দেবতা। এরা সবাই টাইটান দেবতা আস্ত্রাইয়ুস ও ঊষাদেবী এয়সের সন্তান। বোরেয়াস হল উত্তর বায়ু ও শীতকালের ঠান্ডা বাতাসের দেবতা। রোমান পুরাণ অনুসারে বোরেয়াসের সমকক্ষ দেবতা হল আকুইলো। নোতুস হল দক্ষিণ বায়ু ও গ্রীষ্মকাল ও শরতকালের ঝড়ো বাতাসের দেবতা। রোমান পুরাণ অনুসারে নোতুসের সমকক্ষ দেবতা হল আউস্তের। জেফাইরুস হল পশ্চিমা বায়ু ও বসন্তকালের মৃদুমন্দ বাতাসের দেবতা। রোমান পুরাণ অনুসারে জেফাইরুসের সমকক্ষ দেবতা হল ফাভোনিউস। এউরুস হল পূর্ব বায়ুর দেবতা। রোমান পুরাণ অনুসারে এউরুসের সমকক্ষ দেবতা হল ভুল্তুর্নুস। উপরিউক্ত চারজন দেবতা ছাড়াও আরও চারজন গৌণ বায়ুদেবতা রয়েছে। এরা হল - কাইকিউস, আপেলিওতেস, স্কিরন ও লিভাস। কাইকিউস ছিল উত্তর-পূর্ব বায়ুর গ্রিক দেবতা। রোমানরাও তাকে কাইকিউস বলত। আপেলিওতেস ছিল দক্ষিণ-পূর্ব বায়ুর গ্রিক দেবতা। তার রোমান সমকক্ষ দেবতার নাম সুব্সোলানুস। স্কিরন ছিল উত্তর-পশ্চিম বায়ুর গ্রিক দেবতা। তার রোমান সমকক্ষ দেবতার নাম কাউরুস বা কোরুস। লিভাস ছিল দক্ষিণ-পশ্চিম বায়ুর গ্রিক দেবতা। তার রোমান সমকক্ষ দেবতার নাম আফ্রিকুস। Roman, L., & Roman, M. (2010). গুগল বইয়ে Encyclopedia of Greek and Roman mythology., পৃ. 66,
আবু বারযাহ আল আসলামি

আবু বারযাহ্‌ আল-আসলামী (মৃত্যু ৬৫ হিজরি) রাসুল এর একজন অন্যতম সাহাবা ছিলেন । তিনি একজন হাদিস বর্ণনাকারী সাহাবা ছিলেন । আবু বারযাহ্‌র আসল নাম ইতিহাস প্রনেতাদের মধ্যে মত পার্থক্য থাকলেও সর্বাধিক উল্লেখযোগ্য নাম হিসেবে মূলনাম নাদলা ইবন উবাইদ উল্লেখ করা হয় এবং আবু বারযাহ্‌ ডাকনাম বলা হয়। মক্কায় ইসলামী দাওয়াতের সূচনা পর্বেই তিনি ইসলাম গ্রহণ করেন । মুসলমান হওয়ার পর কাফিরদের সাথে যত সংঘর্ষ হয়েছে তার সবগুলিতে তিনি হযরত রাসূলে কারীমের সাথে ছিলেন এবং বীরত্বের সাথে অংশগ্রহণ করেন । ইতিপূর্বে ইসলামের দাস হত্যাকারী ও ইসলাম ত্যাগী আবদুর রহমান ইবন খাতাল কে আবু বারযাহ আল আসলামি মক্কা বিজয়ের দিন রাসুলের নির্দেশে হত্যা করেন । অন্য একটি বর্ণনা মতে সাঈদ ইবন হুয়াইরিস আল-মাখযূমী ও আবু বারযাহ্‌ আল-আসলামী একযোগে আবদুর রহমান ইবন খাতাল কে হত্যা করেন। হযরত রাসূলে পাকের জীবদ্দশা পর্যন্ত আবু বারযাহ্‌ মদীনায় বসবাসরত ছিলেন। হযরত উমারের খিলাফতকালে তিনি বসরার বাসিন্দা হন। সিফ্‌ফীন যুদ্ধে হযরত আলীর পক্ষে অবস্থান করেন । তিনি নাহরাওয়ানে বিদ্রোহীদের বিরুদ্ধেও যুদ্ধ করেন । তিনি ‍খুরাসান অভিযানেও অংশগ্রহণ করেছিলেন বলে ইতিহাসবেত্তাগণ উল্লেখ করেছেন । হযরত আবু বারযাহ্‌র স্বভাবে যুদ্ধের একটা ভাব বিদ্যমান ছিল। তিনি দামী কাপড় পরতেন না এবং ঘোড়ায়ও সওয়ার হতেন না । তিনি যেমন মূল্যবান কাপড় পরতেন তেমনি ঘোড়ায়ও সওয়ার হতেন । গরীব-দুঃখীর সেবা করা ছিল আবু বারযাহ্‌র বিশেষ বৈশিষ্ট্য। সকাল থেকে সন্ধ্যা পর্যন্ত তিনি ফকীর মিসকীনকে আহার করাতেন। ‍হাসান ইবন হাকীম তার মার নিকট থেকে বর্ণনা করেছেন। আবু বারযাহ্‌ বিধবা, ইয়াতিম ও মিসকীনদের সকালে এবং সন্ধ্যায় সারীদ (আরবদের এক প্রকার প্রিয় খাদ্য) আহার করাতেন । আবু বারযাহ্‌ রাসূল এর দীর্ঘ সাহচর্যের সুযোগ পেয়েছিলেন । তিনি সর্বমোট ৬৪ টি হাদিস বর্ণনা করেছেন । তারমধ্যে ২৭ টি বুখারী ও মুসলিম শরীফ উভয়ই বর্ণনা করেছেন । ২ টি বুখারী শরীফ ও ৪ টি মুসলিম শরীফ এককভাবে বর্ণনা করেছেন । একটি হাদিস আবূ বারযাহ্ থেকে বর্ণিতঃ,আমি বললাম, হে আল্লাহর রসূল (সাল্লাল্লাহু ‘আলাইহি ওয়া সাল্লাম)! আপনি আমাকে এমন একটি বিষয় অবহিত করুন, যার সাহায্যে উপকৃত হতে পারি। তিনি বললেন, মুসলিমদের চলার পথ থেকে কষ্টদায়ক বস্তু সরিয়ে দিবে। হযরত আবু বারযাহ্‌র মৃত্যুর সময়কাল সম্পর্কে মতপার্থক্য আছে। কারও মতে হিজরী ৬০, আবার কারও মতে হিজরী ৬৫ সনে তিনি মৃত্যুবরণ করেছেন। দ্বিতীয় মতটি অধিকতর সঠিক বলে মনে হয়। কারণ, মারওয়ান ও আবদুল্লাহ ইবন যুবাইরের সংঘর্ষের সময় পর্যন্ত তিনি জীবিত ছিলেন । (বইঃ আসহাবে রাসূলের জীবনকথা – দ্বিতীয় খন্ড)।  [আল ইসাবা-৪/১৯]।  [আবু দাউদ, কিতাবুল জিহাদ; সীরাতু ইবন হিশাম-২/৪১০]।  [হায়াতুস সাহাবা-২/১৯৪-৯৫]।  সহিহ মুসলিম- ৬৫০০।  [হায়াতুস সাহাবা-২/৪০৭]।
বালু গুপ্তে

বালকৃষ্ণ পণ্ঢহরিনাথ গুপ্তে (উচ্চারণ; মারাঠি: बाळू गुप्ते; জন্ম: ৩০ আগস্ট, ১৯৩৪ - মৃত্যু: ৫ জুলাই, ২০০৫) মহারাষ্ট্রের বোম্বে এলাকায় জন্মগ্রহণকারী প্রথিতযশা ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৬১ থেকে ১৯৬৫ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে মুম্বই, বাংলা ও রেলওয়েজ দলের প্রতিনিধিত্ব করেন। দলে তিনি মূলতঃ লেগ ব্রেক গুগলি বোলার ছিলেন। এছাড়াও, নিচেরসারিতে ডানহাতে ব্যাটিং করতেন বালু গুপ্তে। ১৯৫৩-৫৪ মৌসুম থেকে ১৯৬৯-৭০ মৌসুম পর্যন্ত বালু গুপ্তের প্রথম-শ্রেণীর খেলোয়াড়ী জীবন চলমান ছিল। ভারতের ঘরোয়া ক্রিকেটে বোম্বে, বাংলা ও রেলওয়েজ দলের পক্ষে খেলে আশাতীত সফলতা পেয়েছিলেন। তবে, জ্যেষ্ঠ ভ্রাতা ও সতীর্থ লেগ স্পিনার সুভাষ গুপ্তের ক্রীড়াশৈলীর কাছে অনেকাংশেই ম্রিয়মাণ ছিলেন তিনি। ঘরোয়া ক্রিকেটে দূর্দান্ত অর্থোডক্স লেগ স্পিনার হলেও জ্যেষ্ঠ ভ্রাতার ন্যায় আন্তর্জাতিক অঙ্গনে সফলতা পাননি। ১৯৬২-৬৩ মৌসুমে দিলীপ ট্রফির চূড়ান্ত খেলায় পশ্চিম অঞ্চলের সদস্যরূপে ৯/৫৫ লাভ করেন। দক্ষিণ অঞ্চলের বিপক্ষে এ বোলিং পরিসংখ্যানটি অদ্যাবধি এ প্রতিযোগিতার সেরা বিবেচিত হয়ে আসছে। প্রথম-শ্রেণীর ক্রিকেটে ৪১৭টি উইকেট পেয়েছেন। রঞ্জী ট্রফিতে তিনি অন্যতম শীর্ষস্থানীয় উইকেট সংগ্রাহক ছিলেন। ২৩.৪৭ গড়ে ২৫৫ উইকেট পেয়েছিলেন। সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন। ১৩ জানুয়ারি, ১৯৬১ তারিখে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। ৫ মার্চ, ১৯৬৫ তারিখে কলকাতায় সফরকারী নিউজিল্যান্ড দলের বিপক্ষে সর্বশেষ টেস্টে অংশ নেন তিনি। চার বছরের অংশগ্রহণকৃত তিন টেস্টে সবকটিই নিজদেশে খেলেছিলেন। ১৯৬০-৬১ মৌসুমে ফজল মাহমুদের নেতৃত্বাধীন পাকিস্তান দল ভারত সফরে আসে। নরি কন্ট্রাক্টরের অধিনায়কত্বে মাদ্রাজের কর্পোরেশন স্টেডিয়ামে খেলেন। মাদ্রাজ টেস্ট থেকে সুভাষ গুপ্তে বাদ পড়লে এ শূন্যতা পূরণে তাকে দলে অন্তর্ভুক্ত করা হয়। তবে, খেলায় তিনি কোন উইকেটের সন্ধান পাননি। ব্যাটিং উপযোগী পিচে ৩৫ ওভার বোলিং করে ১১৬ রান খরচ করলেও উইকেটবিহীন অবস্থায় মাঠে ছাড়তে হয় তাকে। ঘরোয়া ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ পুনরায় জাতীয় দলে আহুত হন। তিন বছর বাদে বিস্ময়করভাবে সফরকারী ইংল্যান্ড দলের বিপক্ষে কানপুর টেস্টে তাকে ফিরিয়ে আনা হয়। এবারো তিনি ব্যর্থতার স্বাক্ষর রাখেন। পরের মৌসুমে কলকাতায় সফরকারী নিউজিল্যান্ডের বিপক্ষে আরেকটি টেস্ট খেলেন। অংশগ্রহণকৃত তিন টেস্টে তিনি মাত্র তিন উইকেট পেয়েছিলেন। দীর্ঘদিন অসুস্থ থাকার পর ৫ জুলাই, ২০০৫ তারিখে ৭০ বছর বয়সে মুম্বইয়ে বালু গুপ্তের দেহাবসান ঘটে। List of India Test Cricketers "India – Test Batting Averages"। ESPNCricinfo। সংগ্রহের তারিখ ২৩ সেপ্টেম্বর ২০১৯।  "India – Test Bowling Averages"। ESPNCricinfo। সংগ্রহের তারিখ ২১ সেপ্টেম্বর ২০১৯।  এ. জি. মিল্খা সিং বরোদা ক্রিকেট দল বিজিয়ানাগ্রামের মহারাজকুমার ভারতীয় টেস্ট ক্রিকেটারদের তালিকা আন্তর্জাতিক ক্রিকেটে অংশগ্রহণকারী পরিবারের তালিকা ইএসপিএনক্রিকইনফোতে বালু গুপ্তে (ইংরেজি) ক্রিকেটআর্কাইভে বালু গুপ্তে (সদস্যতা প্রয়োজনীয়) (ইংরেজি) রেডিফ.কম বালু গুপ্তে (ইংরেজি) স্ল্যাম.ক্যানোই.কায় বালু গুপ্তে (ইংরেজি)
পশ্চিমবঙ্গ রাষ্ট্রীয় বিশ্ববিদ্যালয়

পশ্চিমবঙ্গ রাষ্ট্রীয় বিশ্ববিদ্যালয় বা ওয়েস্ট বেঙ্গল স্টেট ইউনিভার্সিটি ভারতের পশ্চিমবঙ্গ রাজ্যের একটি নবগঠিত সরকারি বিশ্ববিদ্যালয়। এটি উত্তর ২৪ পরগনার সদর বারাসতে অবস্থিত। বিশিষ্ট শিক্ষাবিদ প্রোফেসর বাসব চৌধুরী২০১৫ সালের সেপ্টেম্বর মাসে এই বিশ্ববিদ্যালয়ের উপাচার্য হিসেবে নিযুক্ত হয়েছেন। জেলার মোট ৫৭টি কলেজ এই বিশ্ববিদ্যালয়ের এক্তিয়ারভুক্ত হয়েছে। এগুলি পূর্বে কলকাতা বিশ্ববিদ্যালয়ের অন্তর্ভুক্ত ছিল। আচার্য প্রফুল্লচন্দ্র কলেজ, জাফর জঙ্গ ন্যাশানাল ইনস্টিটিউট অফ হিয়ারিং হ্যান্ডিক্যাপড আমডাঙা যুগলকিশোর মহাবিদ্যালয় বাণীপুর মহিলা মহাবিদ্যালয়, বারাসত কলেজ, বারাসত গভর্নমেন্ট কলেজ, ব্যারাকপুর রাষ্ট্রগুরু সুরেন্দ্রনাথ কলেজ ভৈরব গাঙ্গুলি কলেজ, ভাঙর মহাবিদ্যালয়, বিধাননগর কলেজ, ব্রহ্মানন্দ কেশবচন্দ্র কলেজ, চন্দ্রকেতুগড় শহীদুল্লাহ স্মৃতি মহাবিদ্যালয়, ডিরোজিও মেমোরিয়াল কলেজ, ধ্রুবচাঁদ হালদার কলেজ, ডক্টর বি আর আম্বেদকর শতবার্ষিকী মহাবিদ্যালয়, গান্ধী সেন্টেনারি বি টি কলেজ গোবরডাঙ্গা হিন্দু কলেজ, গোপালচন্দ্র মেমোরিয়াল কলেজ অফ এডুকেশন, গভর্নমেন্ট কলেজ অফ এডুকেশন, হিরালাল মজুমদার মেমোরিয়াল কলেজ ফর উইমেন, ইনস্টিটিউট অফ সায়েন্স অ্যান্ড অ্যাডভান্স রিসার্চ কালীনগর মহাবিদ্যালয়, কিংসটন কলেজ অফ সায়েন্স, কিংসটন ল কলেজ, কলকাতা টিচার্স ট্রেনিং কলেজ, মর্নিং স্টার কলেজ, দীনবন্ধু মহাবিদ্যালয় দমদম মতিঝিল কলেজ, দম দম মৃণালিনী দত্ত মহাবিদ্যাপীঠ, নব ব্যারাকপুর প্রফুল্লচন্দ্র মহাবিদ্যালয়, নহাটা যোগেন্দ্রনাথ মন্ডল স্মৃতি মহাবিদ্যালয়, নন্দলাল ঘোষ বি টি কলেজ, ন্যাশানাল ইনস্টিটিউট অফ মেন্টালি হ্যান্ডিক্যাপড, নেতাজি শতবার্ষিকী মহাবিদ্যালয়, পানিহাটি মহাবিদ্যালয়, পি এন দাস কলেজ, পোস্ট গ্রাজুয়েট গভর্নমেন্ট ইনস্টিটিউট অফ ফিজিক্যাল এডুকেশন, প্রশান্তচন্দ্র মহলানবিশ মহাবিদ্যালয়, রামকৃষ্ণ মিশন ব্রহ্মানন্দ কলেজ অফ এডুকেশন, রামকৃষ্ণ সারদা মিশন বিবেকানন্দ বিদ্যাভবন, রামকৃষ্ণ মিশন বিবেকানন্দ সেন্টেনারি কলেজ, রাষ্ট্রগুরু সুরেন্দ্রনাথ কলেজ, শহীদ নুরুল ইসলাম মহাবিদ্যালয়, সারদা মা গার্লস কলেজ, সত্যপ্রিয় রায় কলেজ অফ এডুকেশন, শ্রীচৈতন্য কলেজ, হাবড়া, স্বামী বিবেকানন্দ কলেজ অফ এডুকেশন, টাকি গভর্নমেন্ট কলেজ, পি.আর ঠাকুর গভর্নমেন্ট কলেজ, বিবেকানন্দ কলেজ, মধ্যমগ্রাম, পূর্ব কলকাতা গার্লস কলেজ, লেক টাউন ঋষি বঙ্কিমচন্দ্র মহাবিদ্যালয়, নৈহাটি ঋষি বঙ্কিমচন্দ্র সান্ধ্য মহাবিদ্যালয়, নৈহাটি ঋষি বঙ্কিমচন্দ্র কলেজ ফর ওমেন, নৈহাটি মহাদেবানন্দ মহাবিদ্যালয় "Detailed Demands For Grants For 2021-22" (পিডিএফ)। ফেব্রু ৫, ২০২১। সংগ্রহের তারিখ ফেব্রু ৬, ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Colleges left without parent Doubts end over varsity সরকারি ওয়েবসাইট কলেজের তালিকা
সাটিরপাড়া রায় চৌধুরী জমিদার বাড়ি

সাটিরপাড়া রায় চৌধুরী জমিদার বাড়ি বাংলাদেশ এর নরসিংদী জেলার নরসিংদী সদর উপজেলার সাটিরপাড়া গ্রামে অবস্থিত এক ঐতিহাসিক জমিদার বাড়ি। জমিদার কৃষ্ণকুমার পাল বাংলার দেওয়ান মুর্শিদকুলি খানের শাসনামলে উক্ত জমিদার বাড়িটি প্রতিষ্ঠা করেন। এই জমিদার বংশেই জন্মগ্রহণ করেন ব্রিটিশ শাসনামলে ভারতখ্যাত বিপ্লবী, আইনজীবী, শিক্ষাবিদ ও সমাজসংস্কারক এবং নরসিংদীর রূপকার ললিত মোহন রায় বি.এ.বি.এল। মূলত এই জমিদার বংশধররা "পাল বংশ" ছিল। পরবর্তীতে ললিত মোহন রায়ের জমিদারীর আমলেই "পাল বংশ" থেকে "রায় বংশ" নাম ধারণ করে। "নরসিংদীর জমিদার ও জমিদার বাড়ি!"। ১০ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০১৯।
বিজু খোটে

বিজু খোটে (১৭ ডিসেম্বর ১৯৪১ – ৩০ সেপ্টেম্বর ২০১৯) একজন ভারতীয় অভিনেতা ছিলেন যিনি তিন শতাধিক হিন্দি ও মারাঠি চলচ্চিত্রে অভিনয় করেছেন। তিনি শোলে চলচ্চিত্রে "কালিয়া" চরিত্রে অভিনয়ের জন্য ও "সরদার, ম্যায়নে আপকা নামাক খায়া হ্যায়" সংলাপের জন্য পরিচিত। এবং আন্দাজ আপনা আপনা চলচ্চিত্রে রবার্ট চরিত্রে ও "গালতি সে মিস্টেক হো গ্যায়া" সংলাপের জন্য পরিচিত। ছোট পর্দায় তিনি জাবান সাম্ভালকে (১৯৯৩) ধারাবাহিকে অভিনয়ের জন্য পরিচিত। তাকে মারাঠি মঞ্চনাটকেও অভিনয় করতে দেখা গিয়েছে। বিজু খোটে তার বড় বোন অভিনেত্রী শুভা খোটের থেকে ৫ বছরের ছোট ছিলেন। তাদের বাবা নান্দু খোটে মঞ্চ ও নির্বাক চলচ্চিত্রে অভিনয় করতেন এবং তাদের চাচি দুর্গা খোটে ছিলেন বড় পর্দার অভিনেত্রী। বিজু খোটে ৭৭ বছর বয়সে ২০১৯ সালের ৩০ সেপ্টেম্বর মৃত্যুবরণ করেন। "Veteran actor Viju Khote dies, best known as Kalia from Sholay"। Hindustan Times। ৩০ সেপ্টেম্বর ২০১৯।  "শোলে সিনেমার 'কালিয়া' মারা গেছেন"। কালের কণ্ঠ। ৩০ সেপ্টেম্বর ২০১৯। সংগ্রহের তারিখ ৩০ সেপ্টেম্বর ২০১৯।  "Remembering 'Sholay' I"। IBN Live। ২ আগস্ট ২০১০। ১৭ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ৩০ সেপ্টেম্বর ২০১৯।  Kaalia talks to Avijit Ghosh The Forgotten Bollywood bhai-behan Brigade "Remembering Viju Khote: his iconic roles in 'Sholay', 'Andaz Apna Apna' and more..."। The Hindu। ৩০ সেপ্টেম্বর ২০১৯। সংগ্রহের তারিখ ২ অক্টোবর ২০১৯।  No go for the old and the male in soap land? "Veteran actor Viju Khote, who played Kalia in 'Sholay', passes away at 77"। The Economic Times। ৩০ সেপ্টেম্বর ২০১৯।  "Trailer Jeene Bhi Do Yaaron" – www.youtube.com-এর মাধ্যমে।  ইন্টারনেট মুভি ডেটাবেজে বিজু খোটে (ইংরেজি) বলিউড হাঙ্গামায় বিজু খোটে
শামিম আহমাদ

শামিম আহমাদ হলেন একজন ভারতীয় রাজনীতিবিদ যিনি রাষ্ট্রীয় জনতা দলের রাজনীতির সাথে যুক্ত। ২০১৫ সালে তিনি বিহার বিধানসভায় নারকাটিয়া বিধানসভা কেন্দ্রের বিধায়ক হিসেবে নির্বাচিত হয়েছিলেন। "Bihar Assembly Election Results 2015"। www.elections.in। সংগ্রহের তারিখ ৩০ সেপ্টেম্বর ২০১৯।  "List of Winners in Bihar 2015"। www.myneta.info। সংগ্রহের তারিখ ৩০ সেপ্টেম্বর ২০১৯।  "Bihar Assembly Election Results 2015: List of winning candidates"। www.india.com। ৮ নভেম্বর ২০১৫। সংগ্রহের তারিখ ৩০ সেপ্টেম্বর ২০১৯।
জ্যাকি দু প্রিজ

জন হারকোর্ট জ্যাকি দু প্রিজ (ইংরেজি: Jackie du Preez; জন্ম: ১৪ নভেম্বর, ১৯৪২) রোডেশিয়ার সলসবারি এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৬৭ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে রোডেশিয়া দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি লেগ ব্রেক গুগলি বোলিংয়ে পারদর্শিতা দেখিয়েছেন জ্যাকি দু প্রিজ। লেগ স্পিনার ও নিচেরসারির কার্যকরী ব্যাটসম্যান জ্যাকি দু প্রিজ প্রিন্স এডওয়ার্ড স্কুলে পড়াশুনো করেছেন। ১৯৬১-৬২ মৌসুম থেকে ১৯৭৯-৮০ মৌসুম পর্যন্ত জ্যাকি দু প্রিজের প্রথম-শ্রেণীর খেলোয়াড়ী জীবন চলমান ছিল। অল-রাউন্ডার ছিলেন তিনি। ১৮ বছর বয়সে রোডেশিয়ার পক্ষে প্রথম খেলেন। এ পর্যায়ে অক্টোবর, ১৯৬১ সালে বুলাওয়েতে সফররত নিউজিল্যান্ড একাদশের বিপক্ষে মুখোমুখি হন তিনি। কারি কাপে রোডেশিয়ার প্রধান চালিকাশক্তির ভূমিকায় অবতীর্ণ হয়েছিলেন। ১৯৭৩-৭৪ মৌসুমে ২০০০ রান ও ১০০ উইকেট লাভের ন্যায় দূর্লভ ডাবল কৃতিত্ব প্রদর্শন করেছিলেন। দুই দশকেরও অধিক সময় রোডেশিয়ার প্রতিনিধিত্ব করেছেন। এ সময়ে তিন সহস্রাধিক রান ও দুই শতাধিক উইকেট সংগ্রহ করতে পেরেছিলেন তিনি। রোডেশিয়ার পক্ষে রেকর্ডসংখ্যক ১১২ খেলায় অংশ নেন। এরপর ১৯৭৯ সালে প্রথম-শ্রেণীর ক্রিকেটকে বিদেয় জানান। সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন জ্যাকি দু প্রিজ। ৩ ফেব্রুয়ারি, ১৯৬৭ তারিখে জোহেন্সবার্গে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ২৪ ফেব্রুয়ারি, ১৯৬৭ তারিখে পোর্ট এলিজাবেথে একই দলের বিপক্ষে সর্বশেষ টেস্টে অংশ নেন তিনি। ১৯৬৬-৬৭ মৌসুমে দুই টেস্টে অংশ নিলেও প্রত্যেক ক্ষেত্রেই শূন্য রানের সন্ধান পেয়েছিলেন তিনি। ক্রিকেট খেলা থেকে অবসর গ্রহণের পর হারারেভিত্তিক তামাক প্রতিষ্ঠানে কাজ করেছেন। এরপর জিম্বাবুয়ে ক্রিকেট দলের নির্বাচকমণ্ডলীর সদস্যরূপে দায়িত্ব পালন করেছিলেন তিনি। Glen Byrom, সম্পাদক (১৯৮০), Rhodesian Sports Profiles 1907- 1979, Bulawayo: Books of Zimbabwe, পৃষ্ঠা 95–101 উদ্ধৃতি টেমপ্লেট ইংরেজি প্যারামিটার ব্যবহার করেছে (link) . Jonty Winch (১৯৮৩), Cricket's Rich Heritage: A History of Rhodesian and Zimbabwean Cricket 1890-1982, Bulawayo: Books of Zimbabwe, পৃষ্ঠা 220 উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Jackie Du Preez"। www.cricketarchive.com। সংগ্রহের তারিখ ২০১০-০২-০৭।  ডেভিড পিদি ফাফ দু প্লেসিস সানফয়েল সিরিজ গটেং ক্রিকেট দল দক্ষিণ আফ্রিকান টেস্ট ক্রিকেটারদের তালিকা ইএসপিএনক্রিকইনফোতে জ্যাকি দু প্রিজ (ইংরেজি) ক্রিকেটআর্কাইভে জ্যাকি দু প্রিজ (সদস্যতা প্রয়োজনীয়) (ইংরেজি)
ফয়সাল রহমান

ফয়সাল রহমান হলেন একজন ভারতীয় রাজনীতিবিদ যিনি রাষ্ট্রীয় জনতা দলের রাজনীতির সাথে যুক্ত। ২০১৫ সালে তিনি বিহার বিধানসভায় ঢাকা বিধানসভা কেন্দ্রের বিধায়ক হিসেবে নির্বাচিত হয়েছিলেন। "Bihar Assembly Election Results 2015"। www.elections.in। সংগ্রহের তারিখ ৩০ সেপ্টেম্বর ২০১৯।  "List of Winners in Bihar 2015"। www.myneta.info। সংগ্রহের তারিখ ৩০ সেপ্টেম্বর ২০১৯।  "Bihar Assembly Election Results 2015: List of winning candidates"। www.india.com। ৮ নভেম্বর ২০১৫। সংগ্রহের তারিখ ৩০ সেপ্টেম্বর ২০১৯।
শারফুদ্দিন

শারফুদ্দিন হলেন একজন ভারতীয় রাজনীতিবিদ যিনি জনতা দল (সংযুক্ত) এর রাজনীতির সাথে যুক্ত। ২০১০ সাল থেকে তিনি বিহার বিধানসভায় শেওহার বিধানসভা কেন্দ্রের বিধায়ক হিসেবে দায়িত্ব পালন করছেন। "Bihar Assembly Election Results in 2010"। www.elections.in। সংগ্রহের তারিখ ২৮ সেপ্টেম্বর ২০১৯।  "List of Winners in Bihar 2015"। www.myneta.info। সংগ্রহের তারিখ ৩০ সেপ্টেম্বর ২০১৯।  "Bihar Assembly Election Results 2015: List of winning candidates"। www.india.com। ৮ নভেম্বর ২০১৫। সংগ্রহের তারিখ ৩০ সেপ্টেম্বর ২০১৯।
সৈয়দ আবু দোজানা

সৈয়দ আবু দোজানা হলেন একজন ভারতীয় রাজনীতিবিদ যিনি রাষ্ট্রীয় জনতা দলের রাজনীতির সাথে যুক্ত। ২০১৫ সালে তিনি বিহার বিধানসভায় সুরসান্দ বিধানসভা কেন্দ্রের বিধায়ক হিসেবে নির্বাচিত হয়েছিলেন। "Bihar Assembly Election Results 2015"। www.elections.in। সংগ্রহের তারিখ ৩০ সেপ্টেম্বর ২০১৯।  "List of Winners in Bihar 2015"। www.myneta.info। সংগ্রহের তারিখ ৩০ সেপ্টেম্বর ২০১৯।  "Bihar Assembly Election Results 2015: List of winning candidates"। www.india.com। ৮ নভেম্বর ২০১৫। সংগ্রহের তারিখ ৩০ সেপ্টেম্বর ২০১৯।
ফাইয়াজ আহমাদ

ফাইয়াজ আহমাদ হলেন একজন ভারতীয় রাজনীতিবিদ যিনি রাষ্ট্রীয় জনতা দলের রাজনীতির সাথে যুক্ত। ২০১০ সাল থেকে তিনি বিহার বিধানসভায় বিসফি বিধানসভা কেন্দ্রের বিধায়ক হিসেবে দায়িত্ব পালন করছেন। "Bihar Assembly Election Results in 2010"। www.elections.in। সংগ্রহের তারিখ ২৮ সেপ্টেম্বর ২০১৯।  "List of Winners in Bihar 2015"। www.myneta.info। সংগ্রহের তারিখ ৩০ সেপ্টেম্বর ২০১৯।  "Bihar Assembly Election Results 2015: List of winning candidates"। www.india.com। ৮ নভেম্বর ২০১৫। সংগ্রহের তারিখ ৩০ সেপ্টেম্বর ২০১৯।
আভিদুর রহমান

আভিদুর রহমান হলেন একজন ভারতীয় রাজনীতিবিদ যিনি ভারতীয় জাতীয় কংগ্রেসের রাজনীতির সাথে যুক্ত। ২০১৫ সালে তিনি বিহার বিধানসভায় আরারিয়া বিধানসভা কেন্দ্রের বিধায়ক হিসেবে নির্বাচিত হয়েছিলেন। "Bihar Assembly Election Results 2015"। www.elections.in। সংগ্রহের তারিখ ৩০ সেপ্টেম্বর ২০১৯।  "List of Winners in Bihar 2015"। www.myneta.info। সংগ্রহের তারিখ ৩০ সেপ্টেম্বর ২০১৯।  "Bihar Assembly Election Results 2015: List of winning candidates"। www.india.com। ৮ নভেম্বর ২০১৫। সংগ্রহের তারিখ ৩০ সেপ্টেম্বর ২০১৯।
নওশাদ আলম

নওশাদ আলম হলেন একজন ভারতীয় রাজনীতিবিদ যিনি জনতা দল (সংযুক্ত) এর রাজনীতির সাথে যুক্ত। ২০১০ সাল থেকে তিনি বিহার বিধানসভায় ঠাকুরগঞ্জ বিধানসভা কেন্দ্রের বিধায়ক হিসেবে দায়িত্ব পালন করছেন। "Bihar Assembly Election Results in 2010"। www.elections.in। সংগ্রহের তারিখ ২৮ সেপ্টেম্বর ২০১৯।  "List of Winners in Bihar 2015"। www.myneta.info। সংগ্রহের তারিখ ৩০ সেপ্টেম্বর ২০১৯।  "Bihar Assembly Election Results 2015: List of winning candidates"। www.india.com। ৮ নভেম্বর ২০১৫। সংগ্রহের তারিখ ৩০ সেপ্টেম্বর ২০১৯।
ফারাজ ফাতমি

ফারাজ ফাতমি হলেন একজন ভারতীয় রাজনীতিবিদ যিনি রাষ্ট্রীয় জনতা দলের রাজনীতির সাথে যুক্ত। ২০১৫ সালে তিনি বিহার বিধানসভায় কেওটি বিধানসভা কেন্দ্রের বিধায়ক হিসেবে নির্বাচিত হয়েছিলেন। "Bihar Assembly Election Results 2015"। www.elections.in। সংগ্রহের তারিখ ৩০ সেপ্টেম্বর ২০১৯।  "List of Winners in Bihar 2015"। www.myneta.info। সংগ্রহের তারিখ ৩০ সেপ্টেম্বর ২০১৯।  "Bihar Assembly Election Results 2015: List of winning candidates"। www.india.com। ৮ নভেম্বর ২০১৫। সংগ্রহের তারিখ ৩০ সেপ্টেম্বর ২০১৯।
মোহাম্মদ নওয়াজ আলম

মোহাম্মদ নওয়াজ আলম হলেন একজন ভারতীয় রাজনীতিবিদ যিনি রাষ্ট্রীয় জনতা দলের রাজনীতির সাথে যুক্ত। ২০১৫ সালে তিনি বিহার বিধানসভায় আররাহ বিধানসভা কেন্দ্রের বিধায়ক হিসেবে নির্বাচিত হয়েছিলেন। "Bihar Assembly Election Results 2015"। www.elections.in। সংগ্রহের তারিখ ৩০ সেপ্টেম্বর ২০১৯।  "List of Winners in Bihar 2015"। www.myneta.info। সংগ্রহের তারিখ ৩০ সেপ্টেম্বর ২০১৯।  "Bihar Assembly Election Results 2015: List of winning candidates"। www.india.com। ৮ নভেম্বর ২০১৫। সংগ্রহের তারিখ ৩০ সেপ্টেম্বর ২০১৯।